Rotsundet

Rotsundet (kvensk: Nuora, nordsamisk: Gárggonuorri eller Guohcanuorri) er et sund i Nordreisa og Skjervøy kommuner i Troms. Det er rundt 18 kilometer langt og ligger mellom fastlandet i øst og Uløya i vest. I nord munner det ut mot sundet Kjølmangen og i sør ender det opp på østsida av Lyngen. Sundet er bredest i nord, hvor det er rundt 2,5 kilometer, og blir gradvis smalere mot sør, hvor bredden bare er rundt en kilometer. På fastlandssiden ligger bygdene (fra sør til nord) Rotsund, Rotsundelv og Ravelseidet, og på Uløya ligger Hamnnes i sør og Uløybukta i nord.

Det er fergeforbindelse over sundet mellom Rotsund på fastlandet og Hamnnes og Uløybukt på Uløya.

Referanser 

Sund i Troms
Skjervøys geografi
Nordreisas geografi